МБДОУ «Детский сад № 1 «Радуга» г. Гудермес

Гудермесского муниципального района»

Конкурс среди воспитанников старших групп,

приуроченный ко Дню чеченского языка

Педагог дополнительного образования:

Асхабова Х.У.

Апрель - 2019

«25-г1а апрелехь долу Нохчийн меттан денна лерина къовсам!»

1алашо: вайн мотт уггаре а исбаьхьчу, хазачу меттанех цхьаъ хилар довзийтар; вайн а, кхечу къаьмнийн а яздархоша а, 1илманчаша а нохчийн меттан хадийна лакхара мах бовзийтар; берашна юкъахь ши къовсам бар берийн дегнаш чу шайн ненан матте бовха безам кхоллабалийта.

Цхьанакхетар д1аадахъаран кеп:

Д1ахьушъерг: Де дика хила х1окху нохчийн къоман дезачу дийнахь гулбелчера.

25-чу апрелехь вайн республикехь билгалдаккха лерина ду Нохчийн меттан де. Цу денна ларам беш вай тахана д1ахьур бу ши къовсам, уггаре хаза а, чулацаме а, дика а нохчийн маттахь гайтина йолу сценка а хоржуш, иштта нохчийн мотт хьан дика бевза а хьожуш.

Нохчийн мотт - нохчийн къоман аз ду, къоман илли ду.

Муьлхха къоман уггаре коьрта билгало, иза кхечу къаьмнех къастош дерг, цуьнан ша-тайпалла гойтург мотт бу. Мотт – къоман культуран бух бу.

Дукха бу яздархой, илланчий вайн нохчийн мотт хестийна. Уьш вайн къоман хилла ца 1аш, кхечу къомара а бу.

Х1инца вайн маттах лаьцна Саидов Билалс яздина байташ йийца лаьара дара сунна:

«Ненан мотт» (автор: Билал Саидов)

Хьох лаьцна яздина,  
Дийца а дийцина.

“Хьайна безахь”, бохуш,

Хьеха а хьо бина.  
 Хьо безаш волчунна  
 Пондаран аз ду хьо,  
 Хьайца уьйр йоцчунна  
 Гехь беза мохь бу хьо.  
 Хьайн хазнех кхиъначун  
 Вахарехь ирс ду хьо,  
 Хьайха хераваьллачун  
ДIатесна некъ бу хьо.  
Сан чIогIа дог лозу  
 Хьо ца хууш волчух,  
Амма эхь ца хета  
Iамо ца гIертачух.  
 Хьайн ненан мотт хаахь,  
Ас дозалла до хьох,  
Даггара и безахь,  
Ас хастам бо хьуна.  
ДоттагIа, варийлахь,  
Цунах ма херлолахь;  
Ненан мотт хьайн бацахь,  
Байлахь вуй, хаалахь!

Д1ахьушъерг: Вай къовсам д1аболабале хьалха, суна тахана гулбелчаьрга цхьа хаттар дан луур дара. Муьлха нохчийн дош ду шуна уггаре хаза хеташ?

(Гулбелчара жоьпаш ло)

Д1ахьушъерг: Дела реза хила массарна! Ткъа х1инца вай къовсам д1аболо хан т1екхаьчна. Дуьххьарлера нохчийн маттахь сценка гойтур ю «Седарчий» ц1е йолу тобано. Сценки ц1е ю «Хьехам».

«Хьехам»

Д1ахьушъерг: Цхьана юьртахь 1аш бара доьзал (да, нана, к1ант, йо1). Цхьана дийнахь доьзал яах1ума юучу хенахь, цхьаммо уьйт1ахь мохь туху.

Мохьмад: Муса…

Да: Мила ву хьажа Муса уьйт1а веънарг?

Д1ахьушъерг: Мусас нек1схьайоьллу, цуьнан доттаг1 Мохьмад хуьлу иза.

(Доттаг1 чуваьлча нана а, йо1 а хьалаг1отту).

Мохьмад: Салам 1алейкум!

Муса: Ва аллейкум салам!

Д1ахьушъерг:Элира к1анта доккха са а доккхуш. Цхьана х1умана чам байна гора иза.

Мохьмад: Яах1ума юъчура меттах дехи ас? Бехк ма билла.

Нана: Цхьа х1умма дац, охьахаа, цхьан юур ю вай.

Мохьмад: Г1оза яийла, Дела реза хила! Делахь цхьа г1уллакх а хилла веанера со. Сай лулахочун кханенна белхи гулба араваьллера со, х1ара сан доттаг1 Муса дагавеанера суна. И ваийта йиш хир юй шу?

Д1ахьушъерг: К1ант сихло ала.

Муса: Вайн яйна говр лаха еза сан.

Д1ахьушъерг: Да реза воцуш д1а а хьажна шен к1анте, пхьохана ваха араволу.

Нана: Собардехь, Мохьмад.

Д1ахьушъерг: Элира нанас к1ентан доттаг1е, д1аваха араволуш волу.

Мохьмад: Дика хир ду, арахь собар дир ду ас.

(Доттаг1 араволу. Нана а, к1ант а, йо1 а охьахуьйжу)

Д1ахьушъерг: Нанас бо шен к1антан хьехам. Йо1 а хуьлу лерана ладуг1уш.

Нана: Ма хилалахь нахаца, кIант, цкъа а вочех:

Чам боккхий, дIакхуссу тIех муьста хьач.

Ткъа эшац хила а тIех эсал, коча:

Хьамма а схьалоцу эсалчун кач.

Накъостца хилалахь даима хьанал,

Делахь а, лаарна доттагIех иэн,

Ма сихло цаьргара гIалатниг Iамо,

Ледарниг ахь цкъа а ма дита тIе!

Д1ахьушъерг: К1анта, нанас биначу хьехаме ойла а йой, вистхуьлу.

Муса: Со кхетна соьгара г1алат даьллий. Къинт1ера ялахьа, сан хьоме нана! Х1инца хьан пурбанца со араволу, Мохьмаде белхех вог1ур вуй хаийта.

(Муса араволу)

Д1ахьушъерг: Нана хуьлу ойланашка а яхна, цунна т1аьхьахьожуш. Ткъа к1антана араваьлча го Мохьмадс хьоьстуш шайн яйна говр.

(Чекх ели)

Д1ахьушъерг: Дела реза хила шуна! Шолг1а сценка гойтур ю «Накхармозий» ц1е йолчу тобано. Дахарехь адамех дуккху г1алаташ долу. Хьалхара г1алат – воккханиг ца ларар, ткъа шолг1аниг – жимачунна тидам ца бар, иштта кхин д1а а. Вай нохчийн олуш ду: Хьайла воккхачунна хьо жима ца хилахь, хьайла жимачунна воккха хетар вац хьо». Х1инца бераш хоттор долу сурт цун лерина ду - баккхийчарна а, жимчарна а юкъехь йолу юкъметтигна. Сценки ц1е ю «Воккхастаг».

«Воккхастаг»

Д1ахьушъерг: Вайн нохчийн лаьмнашна юккъахь цхьа юрт яра. Ч1ог1а тийна а, хаза а юрт яра иза, амма цхьана ц1ено чуьра схьахьоькху мохьо дохадора кхолладелла сурт. Х1инца массарна хуур ду муьлш бу цу ц1ено чохь 1аш болу къора нах.

(Ц1а чохь вара деда а, к1ант а, нус а, жимуо к1ентан к1ант Дауд а)

Д1ахьушъерг: Жимачу к1ентан денана елла дукха хан яцар. И д1аяьлча дуьйна гуттар шийла дар ц1а чохь, вовше уьйр яцар. Воккхачу стеган г1уллакхаш тишделлера.

Нус: (мохь а хьокхуш) Суна к1ордийна х1ара воккхастаг лан.

К1ант: Х1ун хила? Сан дас х1ун дина хьуна?

Нус: Кхин х1ун дан дезаш дара цо? Тоьара ма ду цо яах1ума муха юа хьаьжча?

К1ентан к1ант: Вай дада жима ма вац, цун хала ма ду.

Д1ахьушъерг: Элира к1анта кхера а кхоьруш.

К1ант: Хьо 1ад1е юкъа ца г1ерташ.

Нус: Суна и уллехь волуш яах1ума ца яало.

К1ант: Схьаэца х1ара кад бу хьуна. Ас цхьана хенахь бина бара и. Оцу лаьттахь юур ю ахь.

(К1ант, нус арадолу. Воккхастаг лаьтта охьахуу. «Зама» ц1е йолу эшар д1айолало. К1ентан к1ант деден т1е а г1ой, цуьнан терго йо. Эшар юккъе яхча к1ант а, нус а чудог1у. Дауд ара волу. Юха сиха чу вог1у карахь кад а бохьуш).

К1ант: Х1ара х1ун ю, Дауд?

К1ант: Дера бу, дада, ас хьуна беш болу кад, хьо воккха хилча хьуна кху лаьттахь яах1ума яа.

Д1ахьушъерг: Шен к1анта деллачу жоьпо, ойланашка вохуьйту да.

«Зама» ц1е йолу эшар д1айолало йиссанчура.

(К1анта, шен дена т1е а г1ой, и хьалаг1аттаво. Нус и ц1анван хутту. К1ентан к1ант царна гондхьа волу, самукъа а долий).

(Чекх ели)

Д1ахьушъерг: Дела реза хила шуна! Х1инца т1аьххьарлера сценка гойтур ю «Малх» ц1е йолчу тобано. Вайн уггаре дакххий бераш ишколех лаьцна сценка кечйина, дукха хан йоцуш уьш цига деша баха безаш бу. Дикачу х1уманах шайна масала а хилийта, пайда а эцийта. Цера сценки ц1е ю «Маликатан доттаг1ий».

«Маликатан доттаг1ий» (автор - Махмаев Жамалди)

Д1ахьушъерг: Урокаш д1айолу. Бераш Маликатана гонахьа долу. Уьш ч1ог1а цецдовлура цуьнан дикачу дешарх а, ц1ена леларах а.

Д1ахьушъерг: Маликате школехь хоьтту:

Массара: Дика муха доьшу ахь?

1) Хьуна дерриг хаьа атта.

Мила ву хьуна г1о деш ц1ахь?

2) Дийца тхуна, къайле яцахь,

Хьайна хуург 1амаде,

3) Тхуначул сов хьайна хаахь,

Тхох хьайн хьекъал хьул ма де!

Д1ахьушъерг: Маликата жоп ло царна:

Маликат: Сан накъостий дукха бу!

2) Муьлш бу уьш? Дийцахьара!

Маликат: Х1инца шуна хуур ду:

Хьоме накъост ю сан книга,

Иза лорий йоьшу ас.

Хьекъал ло цо, хьоьху дика.

Дахар довза, лаха ирс!

Шолг1а доттаг1- иза тетрадь,

Ткъа кхозлаг1ниг - ручка ю,

Д1ахьушъерг: Бохуш, дуьйцуш ю Маликат,

Дешархой ладоьг1уш бу.

Маликат: Папка ю сан дика доттаг1.

Шекъий, ручки йоьшуш ю.

Мало шуна хилахь мостаг1,

Аш а дика доьшур ду.

Бевзин шуна доттаг1ий сан?

Массара: Бевзи, бевзи! Нийса лоь!

3) Амма хьайга цхьа хаттар дан

Ахь а тхуна пурболо:

1) Ала тхоьга, тхан Маликат,

Ц1ена муха лела хьо?

2) Нанас, денна д1ац1анбеш хатт,

Х1ора а сарахь лийчайо?

Мал: - Х1ан-х1а, бераш, ца лийчайо,

Цу т1ехь а сан г1оьнчий бу.

3) – Муьлш бууьш? Ахь тхо ле до.

Тхо уьш бовза лууш ду.

Маликат: - Хьалхара доттаг1- саба ду и,

Ткъа шолг1аниг - порошок.

Цаьрца цхьаьна ду сирла хи.

И ду шуна доцца жоп.

Массара: Баркалла ду хьан хьекъална,

Дош ло хьуна, Маликат:

1) Х1инца дуьйна хьох тардала

Бийр бу оха хьоьца барт.

2) Оха х1инца, ахь а санна,

Даим дика доьшур ду.

3) Яххьаш, цергаш ц1анъеш денна,

Т1ехь ц1ена а леларду.

(«Кегий бераш» ц1е йолу эшар д1айолало, уьш ловза хуьтту. Юха д1абоьду)

Д1ахьушъерг: Дела реза хила массарна! И т1аьххьарлера сценка яра. Ткъа х1инца суна вайн хьехархой нохчийн меттан т1ехь муха говза бу хаа луур дара. Аса царна кечйина кроссворд. Уггаре хьалха коьрта дош хиъчуна ас луш ю мерза х1ума (массарна т1ехь кроссворд йолуш кехатш д1асдоькъу. Коьрта дош – стела1ад ду).

Ткъа х1инца, Нохчийн меттан де хилча, вай нохчийн мотт берашна юкъахь уггаре дика хьан хаьа хьовсур ду. Таханлера шолг1а къовсамийн ц1е ю «Бовза нохчийн мотт». Дакъа лоцуш ю кхо тоба: «Серло», «Хьекъал», «Бахам». Х1инца вай схьакхойкхур и тобанаш.

Тобанашка дехар ду шайн кхайкхам д1аалар шен рог1ехь:

1) Тоба «Серло»: хир яц хало, мало , хьоьца ялахь серло!

2) Тоба «Хьекъал»: хир ву декъал, делахь хьекъал!

3) Тоба «Бахам»: хаахь бан хам, хир бу бахам!

«Бовза нохчийн мотт» (къовсам)

Д1ахьушъерг: Массера Дала аьтто бойла!

1-г1а дакъа «Юкъара хаттарш»:

1) Нохчийн меттан де маца ду? (25-чу апрелехь)

2) Нохчийн абат юкъахь маса элп ду? (49 элп ду)

3) Муьлха нохчийн яздархой шуна бевза? (Бадуев Саид, Саидов Билал, Мамакаев 1аьрби, Мамакаев Мохьмад, Сулаев Мохьмад, Айдамиров Абузар, Арсанукаев Шейхи)

4) Нохчийн маттахь муьлха кицанаш девза шуна? (Дешар – серло, цадешар – бода, Аьхка мало – 1ай хало, хазалла – сарралц, дикалла – валлалц)

5) Х1етал-метал хаийла шуна: буьйсана – эла, дийнахь – лай (ж1аьла).

2-г1а дакъа «Ц1ера дийнаташ, акха дийнаташ, олхазарш»:

1) ц1ера дийнаташ: котам, н1аьна, москал, бад, г1аз, етт, уьстаг1, цициг, ж1аьла, говр.

2) акха дийнаташ: лом, ц1оькъа-лом, борз, ча, пхьагал, цхьогал, сай, пийл, лерг-1ахар, тарсал.

3) олхазарш: ч1ег1ардиг, хьоза, кхокха, аьрзу, маккхал, бух1а, леча (сокол), т1аус, г1арг1ули (журавль), човка (галка).

3-г1а дакъа «Гочдар (капитанийн къовсам)»:

1) семья – доьзал, золото – деши, любовь – безам, уважение – ларам, терпение – собар.

2) дети – серебро, куьзиг – зеркало, т1емаш – крылья, ирс – счастье, масала – пример.

Д1ахьушъерг: Х1инца вайн берашна юкъахь болу къовсам чекхбаьлла. Жюрис дуьххьарлерчу а, шолг1а къовсамийн а мах хадошшехь, ас шуна вайн ненан меттан лерина цхьа видео гойтур ю (Видео «Ненан мотт» д1айолало).

Д1ахьушъерг: Х1инца вайна хуур ду хьенан х1ун меттиг ю (грамоташ ло толам баьккхинчарна).

Д1ахьушъерг: Хьоме доттаг1ий! Цу т1ехь чекхдолу вайн цхьанакхетар.

1одика йойла шун, маьрша 1ойла!